ਕੂਵਾਗਮ
ਕੂਵਾਗਮ ਕੱਲਾਕੁਰਿਚੀ ਜ਼ਿਲ੍ਹੇ ਦੇ ਉਲਂਡੁਰਪੇਟਾਈ ਤਾਲੁਕ ਵਿਖੇ, ਤਾਮਿਲਨਾਡੂ ਵਿੱਚ ਇੱਕ ਪਿੰਡ ਹੈ। ਇਹ ਟਰਾਂਸਜੈਂਡਰ ਅਤੇ ਟ੍ਰਾਂਸਵੈਸਟਾਈਟ ਵਿਅਕਤੀਆਂ ਦੇ ਸਾਲਾਨਾ ਤਿਉਹਾਰ ਲਈ ਮਸ਼ਹੂਰ ਹੈ, ਜੋ ਚਿਤਰਈ ਦੇ ਤਾਮਿਲ ਮਹੀਨੇ (ਅਪ੍ਰੈਲ / ਮਈ) ਵਿੱਚ ਪੰਦਰਾਂ ਦਿਨ ਤੱਕ ਮਨਾਇਆ ਜਾਂਦਾ ਹੈ।[ਹਵਾਲਾ ਲੋੜੀਂਦਾ] ਤਿਉਹਾਰ ਈਰੂਵਾਨ (ਕੁਠੰਡਾਵਰ) ਨੂੰ ਸਮਰਪਿਤ ਕੁਠਾਂਡਾਵਰ ਮੰਦਰ ਵਿਖੇ ਹੁੰਦਾ ਹੈ। ਹਿੱਸਾ ਲੈਣ ਵਾਲੇ ਭਗਵਾਨ ਕੁਠਾਂਡਾਵਰ ਨਾਲ ਵਿਆਹ ਕਰਾਉਂਦੇ ਹਨ, ਇਸ ਤਰ੍ਹਾਂ ਭਗਵਾਨ ਵਿਸ਼ਨੂੰ / ਕ੍ਰਿਸ਼ਨ ਦੇ ਇੱਕ ਪੁਰਾਣੇ ਇਤਿਹਾਸ ਨੂੰ ਦੁਬਾਰਾ ਦਰਸਾਉਂਦੇ ਹਨ, ਜਿਨ੍ਹਾਂ ਨੇ ਮੋਹਿਨੀ ਨਾਮ ਦੀ ਔਰਤ ਦਾ ਰੂਪ ਧਾਰਨ ਕਰਨ ਤੋਂ ਬਾਅਦ ਉਸ ਨਾਲ ਵਿਆਹ ਕੀਤਾ। ਅਗਲੇ ਦਿਨ, ਉਹ ਕਰਮ ਕਾਂਡਾਂ ਰਾਹੀਂ ਅਤੇ ਉਨ੍ਹਾਂ ਦੀਆਂ ਚੂੜੀਆਂ ਤੋੜ ਕੇ ਦੇਵਤਾ ਕੁਥਾਂਡਾਵਰ ਦੀ ਮੌਤ 'ਤੇ ਸੋਗ ਕਰਦੇ ਹਨ। ਇੱਕ ਸਲਾਨਾ ਸੁੰਦਰਤਾ ਅਤੇ ਕਈ ਹੋਰ ਮੁਕਾਬਲੇ ਜਿਵੇਂ ਗਾਉਣ ਦੇ ਮੁਕਾਬਲੇ ਕਰਵਾਏ ਜਾਂਦੇ ਹਨ।[ਹਵਾਲਾ ਲੋੜੀਂਦਾ] ਸੈਮੀਨਾਰਾਂ ਵਿੱਚ ਵੀ ਟਰਾਂਸਜੈਂਡਰ ਅਤੇ ਟ੍ਰਾਂਸਵੈਸਟਾਈਟ ਵਿਅਕਤੀਆਂ ਦੇ ਸਿਹਤ ਅਧਿਕਾਰਾਂ ਅਤੇ ਸਿਹਤ ਸੰਭਾਲ ਬਾਰੇ ਵਿਚਾਰ ਵਟਾਂਦਰੇ ਕੀਤੇ ਜਾਂਦੇ ਹਨ। ਵੱਖ ਵੱਖ ਥਾਵਾਂ ਤੋਂ ਲੋਕ ਇਸ ਤਿਉਹਾਰ ਵਿਚ ਸ਼ਾਮਲ ਹੁੰਦੇ ਹਨ। ਸਥਾਨ ਵਿਲੁਪੁਰਮ ਤੋਂ 25 ਕਿਲੋਮੀਟਰ ਅਤੇ ਉਲਂਡੁਰਪੇਟ ਤੋਂ 15 ਤੋਂ ਕਿਮੀ 'ਤੇ ਸਥਿਤ ਹੈ।